Franz Anton Beckenbauer () inggih punika juru main bal-balan saking nagari Jerman, pelatih tim nasional Jerman, sarta tokoh organisasi bal-balan Éropah.
Franz angsal jejuluk Der Kaiser ("Sang Kaisar") margi gayanipun nalika main bal ingkang saé lan anggun, saé anggènipun mimpin tim, lan dominasinipun ing lapangan minangka libero.
Franz dados angguta tim nasional Jerman Kilen wiwit pungkasan taun 1960-an ngantos pungkasan taun 1970-an. Nalika Jerman Kilen dados juara Piala Dunia FIFA taun 1974 panjenenganipun minangka kapten tim. Franz lajeng dados pelatih tim nasional sasampunipun pensiun main bal. Franz nglatih tim nasional Jerman lan kasil pikantuk juara Piala Dunia FIFA taun 1990 ing Italia.

Wekdal alitipun 
Beckenbauer lair nalika rampungipun Perang Donya II, putra nomer kalih saking Franz Beckenbauer, Sr. lan Antonie. Beckenbauer. Beckenbauer ageng ing wewengkon Giesing lan wiwit gladhèn bal ing klub lokal SC Munich 06 nalika umur 13 taun. Beckenbauer gadhah posisi minangka pangajeng utawi striker, Beckenbauer gadhah juru main bal favorit saking tim nasional Jerman Kilen, Fritz Walter lan njurung klub 1860 Munich. Nalika Beckenbauer langkung milih ndhèrèk klub Bayern München, mengsahipun klub 1860 Munich, amargi nalika wonten turnamen junior, klubipun Beckenbauer kepanggih kaliyan 1860 Munich. Nalika samanten klub 1860 Munich main balipun langkung atos, saéngga Beckenbauer langkung milih klub Bayern München.

Karier klub

Bayern München 
Franz Beckenbauer nglaksanakaken debut kaliyan klub Bayern nalika wonten liga regional kidul mengsah klub Stuttgarter Kickers tanggal 6 Juni 1964. Mangsa ingkang pisanan kaliyan klub Bayern Munich, Beckenbauer main cacah 31 adu tandhing kanthi nglebetaken 16 gol. Beckenbauer saged main bal kanthi saé lan impresif saéngga saged nyurung tim Bayern Munchen saged menangaken Piala Jerman lan angsal Piala Winners taun 1968/1969.

Cathetan suku

Pranala njawi 

Artikel mawa basa krama
Beckenbauer|Franz
Pamain bal-balan internasional Jerman
Pamain bal-balan internasional kanoman Jerman
Pamain bal-balan èkspatriat Jerman
Pamain bal-balan FC Bayern München
Pamain Bundesliga
Pamain njuwarani Bèker Donya FIFA
Lair 1945